איניד בלייטון

אִינִיד מרי בְּלַייטוֹן (באנגלית: Enid Mary Blyton‏; 11 באוגוסט 1897 - 28 בנובמבר 1968) הייתה סופרת ילדים בריטית שנחשבה לאחת מסופרות הילדים הפוריות והגדולות ביותר במאה ה-20. במהלך חייה כתבה כ-800 ספרים. כתביה תורגמו ל-90 שפות, עם למעלה מ-3,544 תרגומים שונים, נכון ל-2007 ונמכרו בלמעלה מ-600 מיליון עותקים. בין ספריה ניתן למנות את: סדרת "נדי" סדרת "השביעייה הסודית" סדרת "החמישייה הסודית" סדרת "הרביעייה והתוכי" סדרת "חבורת הבלשים והכלב", הכוללת כ-15 ספרי בלש של חמישה נערים בני 9–13 וכלב המתגוררים בכפר קטן ופותרים תעלומות ששוטר הכפר נכשל בהן. סדרת "היער הקסום" סדרת "כיסא הפלאים" סדרת "טירת מלורי" והסדרה "סנט קלייר". הסדרות עוסקות בבנות בגיל תיכון הלומדות בפנימייה אנגלית בעלת משמעת. הסדרות עוסקת בדינמיקה שבין הבנות, וביניהן לבין המורות, כאשר בדרך כלל מצליח החינוך המסור לפתור בעיות הבנות, ולקדם אותן לקליטה ולתועלת לחברה. סדרות של סיפורי חיות - הסדרות כוללות סיפורי חיות קצרים, המשמשים מעין משלים. הסיפורים מסתיימים בשאלות מצחיקות, וסופים פתוחים. עיקר ספריה של בלייטון מתארים משפחות שלמות ושמחות, שבהן הילדים טובים סקרנים ושובבים, והעולם המבוגר בעיקרו טוב וסלחני כלפיהם. הסדרות תמימות, הטובים בהן טובים, והרעים - רעים. כל אדם וחיה יכולה לתקן את דרכיה, וכמעט תמיד הסוף שמח. עלילות הספרים פשוטות ומעשירות את הקורא במגוון תכונות אופי טובות ויסודיות וכמו כן מיומנות תקשורת חברתית מפותחת. הדמויות הטובות מתוגמלות ומאווייהן מתגשמים, והדמויות הרעות נענשות או עוברות שינוי. ספריה של איניד בלייטון היו שנויים במחלוקת בשנות ה-50 בשל כל מיני סטראוטיפים שיוחסו להם. מאז שנות ה-50 נעשו שינויים ניכרים בספרים כדי להתאימם לשינויים בדרך הדיבור בשפה האנגלית ובשמות הגיבורים, וכן כדי להוציא מהספרים סטראוטיפים. על היקף השינויים בספרים ועל הצנזורה שנערכה בחלק מספריה, נמתחה ביקורת. לנוכח הפופולריות הרבה של בלייטון, סופרים אחדים כתבו לאחר מותה ספרים נוספים בסדרות, דוגמת שישה ספרים שנכתבו על ידי פמלה קוקס בסדרה טירת מלורי בשנת 2009. אחדים מספריה עובדו לסרטים ולסדרות טלוויזיה, כמה מהם גם באנימציה. הופקו גם קלטות שמע עם סיפוריה, ובהן "היער הקסום" בקריינות שחקנית הקולנוע ההוליוודית קייט וינסלט. שרגא גפני, בשם העט אבנר כרמלי, תרגם לעברית 63 ספרים מספריה של איניד בלייטון, שיצאו לאור בהוצאת מ. מזרחי. אלו כוללים את ספרי השביעייה הסודית, החמישייה הסודית, הרביעייה והתוכי, חבורת הבלשים והכלב וסדרת "חבורת הבולשים", שכללה את: חבורת הבולשים בתעלומת קורינגדאון (1989) חבורת הבולשים בתעלומת רובאדוב (1989) חבורת הבולשים בתעלומת מגדל הפעמונים (1990) חבורת הבולשים בתעלומת היריד בפילבי (1990) ספר נוסף בסדרה שלא תורגם לעברית הוא "חבורת הבולשים בתעלומת הנקישה המסתורית". תרגומים חדשים לעברית - דנה אלעזר הלוי בהוצאת אחוזת בית (2012). ערך מורחב – נדי "עלילות נדי פעמוני" תורגמו לעברית בשנות ה-60 בהוצאת ש. זימזון, בתרגום יפה קרינקין ובעריכת לאה גולדברג; בשנות ה-80 בידי אריאל כהן להוצאת שלגי; ובשנות ה-90 בידי יוספה אבן-שושן להוצאת כתר. "סיפורי נדי" יצאו לאור גם בתרגום לעברית של לאה נאור בהוצאת "יהושע אורנשטיין-יבנה"; "היה אמיץ, נדי הקט", תרגם אריאל כהן, הוצאת שלגי, 1987. ספרים נוספים שיצאו בהוצאת "רמדור": "שנה ראשונה בטירת מלורי" (הראשון בסדרה שמתרחשת בפנימייה) בתרגום תחיה בת-אורן, תל אביב: רמדור, 1973 "התאומות בפנימיית סט. קלר" (כנ"ל), 1976 "בארץ הגמדים" - תרגמה שושנה חן-זהבי, תל אביב: יבנה, תשי"א "הרפתקאות ג'ימי ילד הקרקס" - תרגם מאנגלית יצחק לבנון, תל אביב: מ' מזרחי, 1988 "הרפתקאות ג'ימי מאלף חיות" - תרגם מאנגלית יצחק לבנון, תל אביב: מ' מזרחי, 1988 יהודה אטלס, "איניד בלייטון: מלכת הסדרות", בספר ילדים גדולים (כרך 1, עמ' 180-163), הוצאת ידיעות אחרונות, 2003. מדיה וקבצים בנושא איניד בלייטון בוויקישיתוף אתר האינטרנט הרשמי של איניד בלייטון איניד בלייטון, ברשת החברתית Goodreads כתבי איניד בלייטון בפרויקט גוטנברג (באנגלית) הספרים של איניד בלייטון, באתר "סימניה" מידע על איניד בלייטון בקטלוג הספרייה הלאומית "החמישייה המפורסמת" הכי אהובה, באתר nrg‏, 24 באוגוסט 2004 אורי קציר, שבעה בצריף אחד (מלבד הכלב) (אורכב 26.02.2008 בארכיון Wayback Machine), 10 באוקטובר 2005, בבלוג "אפלטון" (פרטים על סדרת "השביעייה הסודית", הדמויות בה וניתוח העלילה, וכן על הסופרת) מאיה שני, איניד בלייטון נבחרה לסופרת האהובה, באתר חדשות מחלקה ראשונה, 19 באוגוסט 2008 דנה אלעזר־הלוי, "החבורה הכי טובה בעולם": קריאה חוזרת ב"השביעייה הסודית" של איניד בלייטון, באתר "הַמּוּסָךְ - מוסף לספרות" של הספרייה הלאומית, 29 בנובמבר 2018 Enid Blyton: The most comforting children’s books ever - מאתר ה-BBC איניד בלייטון, באתר "Find a Grave" (באנגלית) איניד בלייטון, באתר אנציקלופדיה בריטניקה (באנגלית) איניד בלייטון (1897-1968), דף שער בספרייה הלאומית סטטיסטיקה של תרגומים באתר של אונסק"ו Clear Orf, Political Correctness - Times of India, The Times of India Flood, Alison (2009-10-15). "Enid Blyton keeps in touch with her readers from beyond the grave". The Guardian (באנגלית בריטית). נבדק ב-2019-11-27.